António Bárbolo Alves

António Bárbolo Alves (Picuote, Miranda de l Douro, 5 de dezembre de 1964), ye porsor i un studioso i dibulgador de la lhéngua mirandesa.

Lhicenciou-se an ansino de pertués-francés, pula Ounibersidade de l Minho, onde apersentou eigualmente ua tese de mestrado subre la lhéngua mirandesa. An 2002, doutorou-se pula Ounibersidade de Toulouse – Le Mirail (Fráncia). Ye porsor de l'ansino secundairo, para alhá de ambestigador de la Fundaçon para la Ciéncia i la Tecnologie.

Assumiu bários cargos de geston i de repersentaçon, sendo atualmente diretor de l Centro de Studos António Maria Mourinho, pursidente de la Direçon de la Frauga (Associaçon pa l Zambolbimento Antegrado de Picuote) i Secretário Territorial para Pertual de la AIDLCM (Association Internationale pour la Défense des Langues et des Cultures Menacées).Sítio de l Mirandés

Catadorie:Porsores de Pertual
Catadorie:Lhéngua mirandesa
Catadorie:Miranda de l Douro